***Dosar III-E-5***

 ***ROMANIA***

 ***JUDETUL BRAILA***

 ***CONSILIUL JUDETEAN***

 ***HOTARAREA NR.013***

 ***din 29 ianuarie 2020***

***privind:******aprobarea Acordului de parteneriat între Municipiul Brăila și Județul Brăila, prin Consiliul Județean Brăila, în vederea implementării Programului-cadru al manifestărilor cultural-artistice care se vor organiza în județul Brăila în anul 2020***

 *Consiliul Judeţean Brăila, întrunit în şedinţă ordinară la data de 29 ianuarie 2020;*

 *Având în vedere Referatul de aprobare al Președintelui Consiliului Județean Brăila precum și Raportul comun al Direcției Administrație Publică, Contencios și al Direcției de Administrare Patrimoniu și Evidență Bugetară înregistrat sub nr. 1281/22.01.2020;*

*Văzând rapoartele de avizare ale Comisiei de buget - finanţe, administrarea domeniului public și privat al judeţului, Comisiei pentru administrație publică, juridică, relații publice și relații internaționale și ale Comisiei pentru activităţi ştiinţifice, învăţământ, cultură, culte, tineret și activităţi sportive;*

*În baza art. 173 alin. 1 lit. e, art.173 alin. 5 lit.”a” și „d” și art.173 alin. 7 lit.”c” din Ordonanța de Urgență a Guvernului nr.57/2019, privind Codul administrativ, cu modificările si completările ulterioare;*

*În temeiul prevederilor art. 182 alin.1 și al art. 196 alin.1 lit.”a” din Ordonanța de Urgență a Guvernului nr.57/2019, privind Codul administrativ, cu modificările și completările ulterioare,*

***H O T Ă R Ă Ș T E:***

***Art.1*** *- Se aprobă Acordul de parteneriat între Municipiul Brăila și Județul Brăila, prin Consiliul Județean Brăila, în vederea implementării Programului-cadru al manifestărilor cultural-artistice care se vor organiza în județul Brăila în anul**2020. Acordul de parteneriat este prevăzut în anexă, parte integrantă din prezenta hotărâre.*

***Art.2*** *- Se mandatează Președintele Consiliului Județean Brăila, domnul Francisk Iulian Chiriac, să semneze Acordul de parteneriat în numele și pentru Consiliul Județean Brăila, în scopul derulării în bune condiții a cooperării.*

***Art. 3*** *- Direcţia de Administrare Patrimoniu și Evidență Bugetară, Direcția Administrație publică, Contencios, Muzeul Brăilei „Carol I”, Centrul Județean pentru Conservarea și Promovarea Culturii Tradiționale Brăila, Școala Populară de Arte „Vespasian Lungu”, Societatea Filamonica „Lyra-George Cavadia” și Biblioteca Județeană „Panait Istrati” vor aduce la îndeplinire prevederile prezentei hotărâri.*

***Art.4*** *– Prin grija Compartimentului Cancelarie și Arhivă din cadrul Direcției Administrație publică, Contencios, prezenta hotărâre va fi comunicată persoanelor interesate.*

*Hotararea a fost adoptata cu unanimitate de voturi.*

 ***PRESEDINTE, CONTRASEMNEAZA***

 ***SECRETAR GENERAL AL JUDETULUI, FRANCISK-IULIAN CHIRIAC DUMITREL PRICEPUTU***